CELEX: 32017D2220
Language: lt
Date: 2017-11-30 00:00:00
Title: 2017 m. lapkričio 30 d. Komisijos įgyvendinimo sprendimas (ES, Euratomas) 2017/2220, kuriuo iš dalies keičiamas Sprendimas 90/181/Euratomas, EEB, kuriuo Italijai leidžiama naudoti tam tikrus apytikrius įverčius nuosavų išteklių iš PVM bazei apskaičiuoti (pranešta dokumentu Nr. C(2017) 7854)

2.12.2017   
            
            
               LT
            
            
               Europos Sąjungos oficialusis leidinys
            
            
               L 318/29
            
         KOMISIJOS ĮGYVENDINIMO SPRENDIMAS (ES, Euratomas) 2017/2220
   2017 m. lapkričio 30 d.
   kuriuo iš dalies keičiamas Sprendimas 90/181/Euratomas, EEB, kuriuo Italijai leidžiama naudoti tam tikrus apytikrius įverčius nuosavų išteklių iš PVM bazei apskaičiuoti
   
      
         (pranešta dokumentu Nr. C(2017) 7854)
      
   
   (Tekstas autentiškas tik italų kalba)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Europos atominės energijos bendrijos steigimo sutartį,
   atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 6 straipsnio 3 dalies antrą įtrauką,
   pasikonsultavusi su Nuosavų išteklių patariamuoju komitetu,
   kadangi:
   
               (1)
            
            
               pagal Tarybos direktyvos 2006/112/EB (2) 370 straipsnį Italija, laikydamasi 1978 m. sausio 1 d. joje taikytų sąlygų, gali ir toliau apmokestinti tos direktyvos X priedo A dalyje išvardytus sandorius. Pagal tą straipsnį į šiuos sandorius turi būti atsižvelgta nustatant nuosavų išteklių iš pridėtinės vertės mokesčio (PVM) bazę;
            
         
               (2)
            
            
               Komisijos sprendimu 90/181/Euratomas, EEB (3) Italijai buvo leista naudoti apytikrius įverčius su pastatais ir žeme statybai susijusių sandorių, nurodytų Direktyvos 2006/112/EB X priedo A dalies 3 punkte, atžvilgiu;
            
         
               (3)
            
            
               2017 m. balandžio 4 d. raštu Italija paprašė atšaukti nuosavų išteklių iš PVM bazei apskaičiuoti suteiktą leidimą sandorių, nurodytų Direktyvos 2006/112/EB X priedo A dalies 3 punkte, atžvilgiu, nes dėl nacionalinės teisės aktų pakeitimo jis nebereikalingas. Po šio teisinio pakeitimo Italija tų sandorių nebeapmokestina. Taigi neigiama kompensacija nuosavų išteklių iš PVM tikslu daugiau nebėra leidžiama. Todėl leidimas turėtų būti atšauktas;
            
         
               (4)
            
            
               todėl Sprendimą 90/181/Euratomas, EEB reikėtų atitinkamai iš dalies pakeisti,
            
         PRIĖMĖ ŠĮ SPRENDIMĄ:
   1 straipsnis
   Sprendimo 90/181/Euratomas, EEB 1 straipsnio 1 dalies 1 punktas išbraukiamas.
   2 straipsnis
   Šis sprendimas skirtas Italijos Respublikai.
   
      Priimta Briuselyje 2017 m. lapkričio 30 d.
      
         
            Komisijos vardu
         
         Günther OETTINGER
         
            Komisijos narys
         
      
   
   
      (1)  OL L 155, 1989 6 7, p. 9.
   
   
      (2)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).
   
      (3)  1990 m. kovo 23 d. Komisijos sprendimas 90/181/Euratomas, EEB, kuriuo Italijai leidžiama naudoti tam tikrus apytikrius įverčius nuosavų išteklių iš PVM bazei apskaičiuoti (OL L 99, 1990 4 19, p. 32).